Železničná stanica Brno-Královo Pole

**Brno Královo Pole** je železničná stanica v Brne, ktorá sa nachádza vo štvrti Královo Pole na adrese Budovcova 2719/2. Prechádza ňou trať Havlíčkův Brod – Kúty.

Stanica je dopravný uzol s napojením na brniansku mestskú a prímestskú hromadnú dopravu. Uzlom denne precestuje aj 10 tisíc ľudí. Je druhou najvyťaženejšou stanicou v Brne. Stanica je súčasťou Integrovaného dopravného systému Juhomoravského kraja. a patrí medzi cestujúcimi najvyužívanejšie v kraji.

## Dejiny a budúcnosť
Železničná trať Brno – Tišnov bola vybudovaná v roku 1855. Terajšie nádražie vzniklo v 50. rokoch dvadsiateho storočia. V roku 2010 bola v pláne rekonštrukcia stanice, jej výpravná budova mala mať vzhľad vážky. Autorom návrhu bol Petr Parolek. Nádražie bolo v júli 2016 prevedené z majetku Českých dráh do majetku Správy železniční dopravní cesty. V roku 2016 bola v pláne rekonštrukcia v hodnote 1,8 miliardy Kč, ktorá by mala prebehnúť po roku 2020. Na opravu čaká staničná budova (ktorá je, ale z dvoch tretín nevyužívaná), nástupištia, koľaje a zabezpečovacie zariadenia. Mohlo by vzniknúť aj záchytné parkovisko pre ľudí dochádzajúcich do centra Brna zo severu.

Rekonštrukcia bola slávnostne zahájená 6. decembra 2023. Súčasná budova by mala byť zbúraná v júli 2024. Bude rekonštruované celé koľajisko, nástupištia budú bezbariérové, nový bude aj informačný systém. Obmedzenie prevádzky je plánované na marec 2024 až november 2025. Znížená kapacita sa prejaví hlavne v regionálnej doprave.

Podľa informácií z decembra 2024 by sa v apríli 2025 malo otvoriť zrekonštruované druhé nástupište a časť podchodu. V septembri by mali byť otvorené nové budovy a celý podchod by mal byť ukončený v decembri 2025.

## Doprava
Na stanici stoja rýchliky linky R9 premávajúce na trase Brno – Tišnov – Křižanov – Žďár nad Sázavou – Havlíčkův Brod – Praha a tiež linky R3 a S3 IDS JMK Brno – Kuřim – Tišnov (– Žďár nad Sázavou). V rannej špičke vlaky do Tišnova premávajú každých 15 minút.

### Ostatná doprava
V uzlu končí jedna električková, jedna trolejbusová linka a jedna prímestská. Ďalšie mestské linky uzlom prechádzajú. Po testovacej prevádzke v novembri 2016 bola od decembra 2016 zavedená expresná linka E56 na linke Nemocnice Bohunice – Královo Pole, nádraží – Technologický park.

## Služby
Na nádraží sú pokladne ČD. V blízkosti sa nachádza predajňa cestovných dokladov Dopravného podniku města Brna.

## Galéria

Súbor:KrálovoPoleNadražíLeden2018a.jpg|Nástupištia s vlakom linky S3 v januári 2018
Súbor:Nádraží Královo Pole, smyčka.jpg|Slučka na konci električkovej trati, v pravo predajňa DPMB
Súbor:Brno-Královo Pole, nádraží, březen 2024 13.jpg|Pohľad na výpravnú budovu pred začiatkom rekonštrukcie v marci 2024
Súbor:Reconstruction of Brno-Královo Pole station 2024a.jpg|Rekonštrukcia stanice v auguste 2024, pohľad smerom na staničnú budovu
Súbor:Reconstruction of Brno-Královo Pole station 2024-11p.jpg|Rekonštrukcia stanice v novembri 2024
Súbor:Reconstruction of Brno-Královo Pole station 2025-07-16e.jpg|Rekonštrukcia stanice v júli 2025, pohľad z 2. nástupišťa smerom na staničnú budovu
Súbor:Reconstruction of Brno-Královo Pole station 2025-07-16i.jpg|Výstavba podchodu v júli 2025
Súbor:Reconstruction of Brno-Královo Pole station 2025-07-16p.jpg|Pohľad na 2. a 3. nástupište v júli 2025


## Referencie

## Iné projekty

## Externé odkazy
*Stanica na portáli Českých drah

Královo Pole
Kategória:Brno-Královo Pole